**Службени гласник Републике Србије**

(broj **70**/2023 od **23.08.2023.**)

По сравњењу са изворним текстом, утврђено је да се у Уредби о утврђивању Програмa подстицања развоја предузетништва кроз финансијску подршку за женско предузетништво у 2023. години објављеној у „Службеном гласнику РС”, броj 65/23 од 04. августа 2023. године, поткрала грешка па се на основу чл. 15. и 22. Закона о објављивању закона и других прописа и аката („Службени гласник РС”, броj 45/13 и 10/23) даје

ИСПРАВКА

УРЕДБЕ О УТВРЂИВАЊУ ПРОГРАМА ПОДСТИЦАЊА РАЗВОЈА ПРЕДУЗЕТНИШТВА КРОЗ ФИНАНСИЈСКУ ПОДРШКУ ЗА ЖЕНСКО ПРЕДУЗЕТНИШТВО У 2023. ГОДИНИ

У Уредби о утврђивању Програма подстицања развоја предузетништва кроз финансијску подршку за женско предузетништво у 2023. години („Службени гласник РС”, броj 65/23), у Програму подстицања развоја предузетништва кроз финансијску подршку за женско предузетништво у 2023. години, у глави 3. НАМЕНА СРЕДСТАВА у ставу 3. у алинеји 3., уместо датума: „31. децембра 2021. године“ треба да стоји: „31. децембра 2020. године“;

У глави 4. ФИНАНСИЈСКИ ОКВИР, у ставу 2. у алинеји 1, уместо датума: „31. децембра 2021. године“ треба да стоји: „31. децембра 2020. године“, а у алинеји 2. уместо датума: „31. децембра 2021. године“ треба да стоји: „31. децембра 2020. године“;

У глави 5. УСЛОВИ ЗА ДОДЕЛУ БЕСПОВРАТНИХ СРЕДСТАВА ПО ПРОГРАМУ, одељак 5.1 у ставу 1, након речи „ регистровани у “, уместо текста „ и за привредне регистре“ треба да стоји: „ Агенцији за привредне регистре“ и

У одељку 5.2, у тачки 16. уместо датума: „31. децембра 2021. године“ треба да стоји: „31. децембра 2020. године“.

- Из Републичког секретаријата за законодавство